CELEX: 32009R0270
Language: sk
Date: 2009-04-02 00:00:00
Title: Nariadenie Komisie (ES) č. 270/2009 z  2. apríla 2009 o povolení 6-fytázy ako kŕmnej doplnkovej látky pre kurčatá na výkrm (držiteľ povolenia: DSM Nutritional Products Ltd zastúpená spoločnosťou DSM Nutritional products Sp. Z o.o.) (Text s významom pre EHP)

3.4.2009   
            
            
               SK
            
            
               Úradný vestník Európskej únie
            
            
               L 91/3
            
         
      NARIADENIE KOMISIE (ES) č. 270/2009
   z 2. apríla 2009
   o povolení 6-fytázy ako kŕmnej doplnkovej látky pre kurčatá na výkrm (držiteľ povolenia: DSM Nutritional Products Ltd zastúpená spoločnosťou DSM Nutritional products Sp. Z o.o.)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia enzymatického prípravku 6-fytáza produkovaného kmeňom Aspergillus oryzae (DSM 17594) ako kŕmnej doplnkovej látky pre kurčatá na výkrm, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Zo stanoviska Európskeho úradu pre bezpečnosť potravín (ďalej len „úrad“) z 18. novembra 2008 a 29. októbra 2008 (2) vyplýva, že na základe údajov poskytnutých žiadateľom nemá enzymatický prípravok 6-fytáza produkovaný kmeňom Aspergillus oryzae (DSM 17594), tak ako ho vyrába žiadateľ DSM Nutritional Products Ltd zastúpený spoločnosťou DSM Nutritional products Sp. Z o.o., nepriaznivé účinky na zdravie zvierat, ľudí ani na životné prostredie a je účinný na zlepšenie využitia fosforu naviazaného na fytát. Úrad sa nedomnieva, že sú potrebné osobitné požiadavky na monitorovanie po uvedení doplnkovej látky na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok ustanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. apríla 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (2008) 871, s. 1 – 18.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ďalšie ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12%
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť.
                  
               
            
                  4a6
               
               
                  DSM Nutritional Products Ltd zastúpená spoločnosťou DSM Nutritional products Sp. Z o.o.
               
               
                  6-fytáza
                  EC 3.1.3.26
               
               
                  
                               
                           
                           
                              
                                 Zloženie doplnkovej látky
                              
                              Prípravok 6-fytáza produkovaný kmeňom Aspergillus oryzae (DSM 17594) s minimálnou aktivitou:
                              
                                           
                                       
                                       
                                          v pevnom stave: 10 000 FYT (1)/g
                                       
                                    
                                           
                                       
                                       
                                          v kvapalnom stave: 20 000 FYT/g
                                       
                                    
                        
                               
                           
                           
                              
                                 Charakteristika účinnej látky
                              
                              6-fytáza produkovaná kmeňom Aspergillus oryzae (DSM 17594)
                           
                        
                               
                           
                           
                              
                                 Analytická metóda
                                  (2)
                              
                              Kolorimetrická metóda založená na reakcii molybdénanu vanadičného s anorganickým fosforečnanom, ktorý vzniká pôsobením 6-fytázy na substrát obsahujúci fytát (fytát sodný) pri pH 5,5 a teplote 37 °C, pričom fosforečnany sa kvantitatívne stanovujú zo štandardnej krivky pre anorganický fosforečnan.
                           
                        
               
                  Kurčatá na výkrm
               
               
                  –
               
               
                  1 500 FYT
               
               
                  –
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu trvanlivosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva:
                              
                                          —
                                       
                                       
                                          kurčatá na výkrm: 1 500 – 3 000 FYT;
                                       
                                    
                        
                              3.
                           
                           
                              Na použitie v kŕmnej zmesi obsahujúcej viac ako 0,23 % fosforu naviazaného na fytín.
                           
                        
                              4.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
               
                  22. apríla 2019
               
            
         (1)  Jeden FYT je množstvo enzýmu, ktoré vylučuje 1 μmol anorganického fosfátu za minútu z fytátu za reakčných podmienok s koncentráciou fytátu 5.0 mM pri pH 5,5 a teplote 37 °C počas 30 minút inkubácie.
      
         (2)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives